**GODIŠNJE IZVJEŠĆE RADA DJEČJEG VRTIĆA**

**„MORSKI KONJIĆ“**

**ZA PEDAGOŠKU GODINU 2019/2020.**

**Rujan, 2020.**

Na sjednici Odgojiteljskog vijeća 10.09.2020. razmotreno je Godišnje izvješće rada DV „Morski konjić“ u pedagoškoj godini 2019/2020.

Godišnje izvješće rada dječjeg vrtića „Morski konjić“ u pedagoškoj godini 2019/2020. razmatrano je i prihvaćeno na sjednici Upravnog vijeća dana 10.09.2020.

Ravnateljica:

Antonija Musulin

\_\_\_\_\_\_\_\_\_\_\_\_\_\_\_\_\_\_

Predsjednik Upravnog vijeća:

Miljenko Lucijetić

\_\_\_\_\_\_\_\_\_\_\_\_\_\_\_\_\_\_\_

Podgora, rujan 2020.

**USTROJSTVO RADA I MATERIJALNI UVJETI**

Dječji vrtić „Morski konjić“ posluje prema važećem Zakonu o predškolskom odgoju i obrazovanju i Zakonu o radu te prema Statutu vrtića i kolektivnom ugovoru, kao i prema kućnom redu i unutarnjim pravilima donesenim na odgojiteljskim vijećima, odlukama ravnatelja i Upravnog vijeća te zajedničkim dogovorima između djelatnika ustanove svih profila. Dječji vrtić „Morski konjić“ svojim je radom odgovoran Osnivaču (Općini Podgora), Ministarstvu znanosti i obrazovanja te roditeljima – korisnicima svojih usluga.

Dječji vrtić „Morski konjić“ je ustanova u kojoj radi 11 djelatnika, a istu je koristilo 51 dijete i njihovi roditelji te je za kvalitetan rad nužna dobra organizacija, jasna raspodjela poslova i odgovornosti, pravodobna razmjena informacija, a iznad svega je važna kvalitetna komunikacija između svih sudionika odgojno obrazovnog procesa koji se odvija u ovom vrtiću. Podizanje kvalitete komunikacije na visoku razinu, stavili smo u prethodnoj pedagoškoj godini među glavne zadaće te smo kontinuirano pratili realizaciju iste. Vodili smo brigu o tome da svi djelatnici Vrtića roditeljima šalju jasnu poruku kako smo tu zbog njih i kako su slobodni obratiti nam se u svakom trenutku i sa svakom svojom nedoumicom, pohvalom ili kritikom. Upravo povratna informacija od roditelja, uz povratnu informaciju od djeteta primarno moderiraju i potiču pozitivne promjene u djelovanju vrtića. Promatranje djece u odgojno obrazovnom procesu i osluškivanje roditelja, iznimno su važni čimbenici u kreiranju našeg kurikuluma.

Sistematizacijom radnih mjesta precizno su određene radne zadaće svakog zaposlenog te se od svakog pojedinog radnika očekuje da za dobrobit funkcioniranja ustanove realizira sve planirane poslove i da poštuje kućni red ustanove.

DV „Morski konjić“ njeguje timski duh i poštuje svakog djelatnika i njegov doprinos funkcioniranju ustanove. Plan za pedagošku godinu 2019/2020.g realizirali smo iznimno kvalitetno te zbog toga s ponosom gledamo unatrag na sva postignuća i sve uspješne radne dane koji su iza nas.

Dječji vrtić "Morski konjić" Podgora je odgojno-obrazovna ustanova čiji je osnivač općina Podgora.

Dječji vrtić „Morski konjić" Podgora čine Vrtići u mjestima Podgora, Drašnice i Igrane.

Odgojno-obrazovni rad u Dječjem vrtiću „Morski konjić" u pedagoškoj godini odvijao se u četiri odgojne skupine.

Upisano je 51 dijete u dobi od tri godine do polaska u školu:

1. U Podgori dvije odgojne skupine sa 35 djece

2. U Igranima jedna odgojna skupina sa 9 djece

3. U Drašnicama jedna odgojna skupina sa 7 djece

Upisi djece za pedagošku godinu 2019/2020. organizirani su od 02.06.2020. do 17.06.2020. U novu pedagošku godinu upisano je ukupno 17 nove djece.

Provedena je anketa kojom smo utvrdili imaju li roditelji potrebu za ljetnim radom Vrtića. Anketom je utvrđeno da ukupno 13 roditelja imaju potrebu za radom vrtića tijekom mjeseca srpnja i kolovoza. Prema odluci Osnivača Vrtić je tijekom mjeseca srpnja i kolovoza radio sa ukupno 13 djece.

Ove pedagoške godine uveden je i kraći sportski program koji je uspješno realiziran. U prilog tome govori i činjenica da je ukupno 40 djece pohađalo sportski program. Bez financijske pomoći Osnivača ne bi uspjeli financirati dotični program jer su roditelji izdvajali simboličnih 10,00 kn za realizaciju istog.

Prošle je godine uspješno realiziran i cjelodnevni program. U prilog tome govori i činjenica da će ove godine u programu biti upisano 21 dijete. Tijekom godine odgojiteljice su uspješno prativši dječji interes realizirale projekt „Tradicijske igre i igračke Makarskog primorja“ s kojim smo se željeli prijaviti na smotru projekata, no nažalost projekt je odgođen zbog trenutne situacije sa COVID-19. Cilj ovog projekta je poticanje pripadnosti, osvještavanje i razvoj kulturnog identiteta, želimo postići da djeca rado sudjeluju u tradicijskim igrama našeg podneblja, igrama s tradicijskim igračkama i pjevanju tradicijskih pjesama. Sudionici uključeni u projekt:

Umjetničko društvo „Artis“, Ana Kunac, autorica knjige „Stare igre u Makarskom primorju“, Any Carević Grbić, voditeljica folklora Tempet, Marija Glučina, voditeljica folklora Drašnice, Dubravka Vodanović, kustos muzeja Podgora i članica kulturnog kluba „Milan Kurtić“, Neli Galić, članica Podgorskog folklora i poznavatelj Podgorskih tradicijskih igara, umjetnica koja izrađuje krpene igračke, Toma Mrsić, poznavatelj tradicijskih pjesama, djelatnici Vrtića, roditelji, djedovi i bake.

Na globalnoj razini usmjerili smo se na poticanje i unaprjeđivanje cjelokupnog dječjeg razvoja, vodivši se prije svega dječjim interesom pri planiranju poticaja i aktivnosti u odgojno-obrazovnom radu. Nastojali smo obuhvatiti sva područja razvoja djeteta; tjelesni i psihomotorički razvoj, socio-emocionalni razvoj, spoznajni razvoj, razvoj govora i komunikacije, izražavanja i stvaranja i djelovati integrirano. Poticali smo i osnaživali sve dobrobiti, pozitivne navike i ključne kompetencije djeteta kako bismo osigurali cjeloviti razvoj djeteta vodivši se Nacionalnim kurikulumom ranog i predškolskog odgoja i obrazovanja. Dotični dokument uključuje: osobnu, emocionalnu, tjelesnu, obrazovnu i socijalnu dobrobit djeteta. Osiguravanje dobrobiti za dijete podrazumijeva usmjerenost planiranja odgojno-obrazovnog procesa na dijete i njegovu dobrobit. Razumijevanje dobrobiti i njezinih dimenzija proizlazi iz znanja i očekivanja odgojitelja te njegovih shvaćanja djeteta, djetinjstva, socijalizacije, odgoja i obrazovanja, što znači da je psihološki, pedagoški i didaktički utemeljeno*.* U ovoj godini naglasak smo stavili na ulogu odgojitelja u odgojno-obrazovnom procesu te smo 23.09.2020. imali stručni aktiv na temu: Uloga odgojitelja u odgojno-obrazovnom procesu. Cilj aktiva je bio osvijestiti ulogu odgajatelja, posebno u najtežem periodu za djecu, a to je period adaptacije. Uspostaviti emocionalni dijalog, aktivno slušati djecu u skupini, empatično reflektirati osjećaje djece, uspostaviti vođenje i strukturu odgojitelja. Drugi stručni aktiv odnosi se na uvijek aktualnu temu planiranja odgojno-obrazovnog procesa, refleksije i protokol uvida u vođenje pedagoške dokumentacije.

Za roditelje smo početkom godine upriličili informativni roditeljski sastanak i roditeljski sastanak priprema za školu, kreativne radionice i aktivno sudjelovanje roditelja u projektima odgojnih skupina, bez čije suradnje i ne bismo tako uspješno realizirali projekte.

Zaposlenici dječjeg vrtića su:

- 5 odgojitelja

- 4 domaćice (od toga su 3 domaćice na pola radnog vremena)

- pedagog (16 sati tjedno)

- medicinska sestra (10 sati mjesečno)

- ravnateljica (20 sati tjedno)

- kineziolog (16 sati mjesečno)

Poslove računovodstva obavlja vanjski računovodstveni servis „Poticaj d.o.o.“

Vrtić provodi poludnevni program rada i cjelodnevni program rada s djecom od 3. do 6. godine u CO Podgora, u 1 skupini PO Igrane provodi poludnevni program i u 1 skupini PO objekta Drašnice provodio se poludnevni program.

Program predškole namijenjen je djeci u godini dana prije polaska u osnovnu školu koja su upisana u dobno mješovitu odgojno-obrazovnu skupinu i provodio se u jednoj skupini CO Podgora i dvije skupini PO Igrane i PO Drašnice. Ove smo godine imali ukupno 9 predškolaca koje smo prema iskazu pedagoginje škole uspješno pripremili za 1. razred.

Uz pomoć Osnivača, donacijom Turističke zajednice Podgora, Komunalnog poduzeća te donacijom roditelja kupili smo cvijeće i uredili vrt vrtića. Cvijeće su sadili odgojitelji s djecom. Ovaj projekt smo prijavili na natječaj „za najljepši Vrtićki vrt“ te smo procjenom stručnog povjerenstva od Ministarstva znanosti i obrazovanja i HRT-a osvojili 2. mjesto u kategoriji „Najljepši vrtićki vrt u Republici Hrvatskoj u 2019.“ Osvojili smo novčanu nagradu u iznosu od 5.000,00 kn.

Naš fokus i ove pedagoške godine bio je humanizacija i uređenje materijalnog okruženja u dvorištu i u sobama dnevnog boravka vrtića. U sobama dnevnog boravka odgojitelji su formirali centre aktivnosti prema psihofizičkim osobitostima djece, interesu, specifičnim potrebama i projektnom radu da bi na primjeren način mogli zadovoljiti različite potrebe i interese djece. Zbog želje da kreiramo za djecu kvalitetno materijalno okruženje odgojiteljima smo omogućili sva potrebna sredstva, odnosno kupili potrebni materijal, kako bi mogli kreirati kvalitetno materijalno okruženje, te izrađivati potrebne poticaje za odgojno-obrazovni rad. Centre aktivnosti i poticaje u njima kreirali smo prema psiho-fizičkim osobitostima djece određene dobi, specifičnim potrebama, interesima, mogućnostima i stilovima učenjima i ostalim specifičnostima djece. U centralnom objektu, u kojem se nalaze dvije odgojne skupine uveli smo princip „otvorenih vrata“ kako bi djeci omogućili veći izbor centara aktivnosti u kojima će se igrati i mogućnost igre sa djecom druge odgojne skupine.

Nabavili smo svu potrebnu pedagošku i zdravstvenu dokumentaciju za rad odgojno-obrazovnih skupina.

Drugi naš prioritet bio je stručno usavršavanje odgojitelja čiji cilj je unaprjeđivanje rada odgojitelja. Osigurana su financijska sredstva kako bi se odgojiteljima nabavila potrebna literatura za stručno usavršavanje. Odgojitelji su trebali pročitati knjigu po izboru, od autora :

1. Hansen, K. A., Kaufmann, R.K., Burke Walsh, K. (2001). Kurikulum za vrtiće: razvojno-primjereni program za djecu od 3. do 6. godine, Zagreb, Korak po korak.

2. Maleš-Milanović-Stričević (2oo3.) Živjeti i učiti prava, odgoj za ljudska prava u sustavu predškolskog odgoja.

3. Ragnhild A.Oussoren (2008.) Ples pisanja, Lekenik, Ostvarenje.

4. Pešec, Iva Krešić (2015.) Sva lica osjećaja Vodič za bolje razumijevanje dječjih osjećaja, Golden Marketing

|  |
| --- |
| **Pedagoška godina 2019./2020.** |
| **3 LOKACIJE:** |
| Podgora - 2 skupine (cjelodnevni program i poludnevni program) |
| Igrane - 1 skupina (poludnevni program) |
| Drašnice - 1 skupina (poludnevni program) |
| **UKUPAN BROJ SKUPINA:** 4 |
| **UKUPAN BROJ DJECE: 51** |

**VRTIĆ – PODGORA**

|  |  |
| --- | --- |
| **„RIBICE“**  **mješovita vrtićka skupina**  **(3-6)**  **Gabrijela Ljubez Španje** | **„DUPINI“**  **mješovita vrtićka skupina**  **(3-6)**  **Pavla Petrović**  **Branka Zelić** |

**VRTIĆ – IGRANE VRTIĆ - DRAŠNICE**

|  |  |  |  |  |  |
| --- | --- | --- | --- | --- | --- |
| **„ŠKOLJKICE“**  **mješovita vrtićka skupina**  **(3-6)**  **Verica Mamužić** | |  |  |  |  | | --- | --- | --- | --- | | |  |  | | --- | --- | | **„RAČIĆI“**  **mješovita vrtićka skupina**  **(3-6)**  **Renata Grozdić** |  | |  | |

**ODGOJNE SKUPINE, BROJ DJECE, ODGOJITELJI U SKUPINAMA**

|  |  |  |
| --- | --- | --- |
| **ODGOJNA SKUPINA** | **BROJ DJECE** | **ODGOJNI DJELATNICI** |
| **Mješovita vrtićka skupina**  **„Dupini“** | **22** | **Pavla Petrović**  **Branka Zelić** |
| **Mješovita vrtićka skupina**  **„Ribice“** | **13** | **Gabrijela Ljubez Španje** |
| **Mješovita vrtićka skupina**  **„Školjkice“** | **9** | **Verica Mamužić** |
| **Mješovita vrtićka skupina**  **„Račići“** | **7** | **Renata Grozdić** |
| **UKUPNO:** | **51** | **5 odgojitelja** |

**Tablica 1. Broj i struktura djelatnika**

|  |  |  |  |
| --- | --- | --- | --- |
|  | **RADNO MJESTO** | **Planiran broj djelatnika za** | **MJESEČNA**  **SATNICA** |
|  |  | **2019/2020** |  |
|  | **Ravnatelj** | **1** | **20 sati tjedno** |
|  | Stručni suradnik - pedagog | 1 | **16 sati tjedno** |
|  | Viša medicinska sestra | 1 | **10 sati tjedno** |
|  | Odgojitelj | 4 | **5 - 40 sati tjedno** |
|  | Domaćice- spremačice | 3 | 1. **40 sati tjedno** 2. **20 sati tjedno** |
|  | Kineziolog | 1 | **16 sati mjesečno** |
| **UKUPNO:** | | **12** |  |

**RADNO VRIJEME ODGOJNIH SKUPINA – MORSKI KONJIĆ**

**(centralni objekt)**

Jutarnje dežurstvo za **MJEŠOVITA VRTIĆKA SKUPINA „Delfini“ i MJEŠVITU VRTIĆKU SKUPINU – „Ribice“** (soba skupine Ribice) od 6:30 do 8:00

|  |  |
| --- | --- |
| **Odgojne skupine** | **Radno vrijeme** |
| **„RIBICE“** | 8:00-13:00 |
| **„DELFINI“** | 6:30-16:30 |

**RADNO VRIJEME SKUPINE – IGRANE**

**(područni objekt)**

Jutarnje dežurstvo od 7:30 do 8:00

|  |  |
| --- | --- |
| **Odgojna skupina** | **Radno vrijeme** |
| „Školjkice“ (mješovita vrtićka skupina) | 8:00 do 13:00 |

**RADNO VRIJEME SKUPINE – DRAŠNICE**

**(područni objekt)**

|  |  |
| --- | --- |
| **Odgojna skupina** | **Radno vrijeme** |
| „Račići“ (mješovita vrtićka skupina) | 8:00 do 13:00 |

**Jutarnje dežurstvo od 7:30 do 8:00**

**STRUKTURA 40-SATNE TJEDNE RADNE OBVEZE ODGOJITELJA**

|  |  |  |
| --- | --- | --- |
|  | **TJEDNO ZADUŽENJE**  **(SATI)** | **DNEVNO ZADUŽENJE**  **(SATI)** |
| **NEPOSREDNI RAD** | 27,5 | 5,5 |
| **OSTALI POSLOVI** | 10 | 2 |
| **STANKA** | 2,5 | 0,5 |
| **UKUPNO** | **40** | **8** |

**STRUKTURA 8-SATNOG RADNOG VREMENA ODGOJITELJA**

Tjedna obveza od 40 sati za odgojno-obrazovne radnike strukturirana je od 27,5 sati neposrednog rada s djecom (rad u skupini, dežurstva, posjete, izleti i sl.), te 10 sati rada na ostalim poslovima što uključuje i stanku od 30 minuta. U ostale sate rada ulaze sati za planiranje, pripremanje, suradnju s roditeljima, permanentno stručno usavršavanje (individualno i kolektivno), odgojiteljska vijeća, aktivi, radni dogovori, rad u timovima, kulturna i javna djelatnost. Potrebe roditelja za smještajem i dužinom boravka djeteta kontinuirano smo pratili, te smo stvarne potrebe roditelja prilagodili organizaciji rada odgajatelja, a naročito organizaciji i dužini jutarnjih dežurstava odgojnih skupina kao i cjelokupnog radnog vremena svih djelatnika vrtića.

**NJEGA I SKRB ZA TJELESNI RAST I ZDRAVLJE DJECE**

Obveza ustanove predškolskog odgoja je zdravstvena skrb o djeci. Ustanova mora osigurati optimalne uvjete za ograničeni rizik ozljeđivanja, higijenske uvjete boravka, zdravu prehranu i praćenje pobola.

Prehrana djece i higijenski uvjeti boravka usklađeni su s pedagoškim standardima.

Sanitarni pregledi zaposlenika i analiza radnih površina redovito se provodila.

Dezinfekcija, deratizacija i dezinsekcija obavlja se dva puta godišnje.

Evidenciju pobola, ozljeda i poduzetih mjera vodi medicinska sestra.

Slijedom Godišnjeg plana poticalo se usvajanje prehrambenih, higijenskih i zdravstvenih navika.

U suradnji s osobljem i ustanovama za provedbu sistematskih pregleda organizirani su sistematski pregledi djece školskih obveznika.

**ODGOJNO-OBRAZOVNI RAD**

Plan i program rada Vrtića prvenstveno se zasnivao na humanističkoj razvojnoj koncepciji, odnosno u potpunosti je uvažavao humanistički pristup odgoju i obrazovanju djeteta/djece predškolske dobi. To znači obvezivanje na uvažavanje najsuvremenijih spoznaja o zakonitostima razvoja i odgoja djeteta predškolske dobi i bio je usmjeren na dobre značajke izvan obiteljskog odgoja.

Prema tome, humanistički pristup znači usmjerenost na dijete i njegove razvojne potrebe i prava te uvažavanje prava roditelja-obitelji na izbor programa i prava sudjelovanja u odgoju djeteta u kontekstu predškolske ustanove.

Primarni zadaci u smislu podizanja kvalitete rada Ustanove bili su:

* projekt humanizacija vanjskog i unutarnjeg materijalnog okruženja Vrtića s naglaskom na uređenje okoliša vrtića, kao priznanje našem radu od ukupno 100 prijavljenih Vrtića dobili smo 2. mjesto za „Najljepši Vrtićki vrt u RH“ od HRT-a i MZO-a.
* uvođenje novog programa“ Kraćeg sportskog programa“ te kvalitetna realizacija istog (organizacijski, kadrovski i materijalni uvjeti, te prilagođavanje materijalnog, vremenskog i socijalnog konteksta potrebama djece)
* kvalitetna realizacija cjelodnevnog programa (organizacijski, kadrovski i materijalni uvjeti, te prilagođavanje materijalnog, vremenskog i socijalnog konteksta potrebama djece)
* osvještavanje odgojiteljima važnosti njihove primarne uloge ( uspostaviti emocionalni dijalog sa djecom, aktivno slušanje djecu u skupini, empatično reflektiranje osjećaje djece, uspostava vođenja i strukture odgojno-obrazovnog procesa ).
* pomno i prateći djecu planiranje odgojno-obrazovnog procesa
* stavljanje svakog zaposlenika u situaciju neposredne odgovornosti za

provedbu planiranog i kvalitetnog rada

* intenzivirali smo rad na odgovornom odnosu prema osobnim zadaćama, opremi, imovini, prema djeci, roditeljima i međusobnom kontaktu
* osigurali kadrovske uvjete za rad svih dijelova procesa, a posebice kvalitetu odgojno-obrazovnog rada s djecom
* stručno usavršavanje djelatnika Vrtića iz područja projektnog rada te aktivna realizacija projektnog rada u odgojnim skupinama, a udaljavanje od tematskog planiranja
* projekt Vrtić u zajednici, zajednica u vrtiću u suradnji s Općinom Podgora

**MISIJE RADA USTANOVE**

HUMANIZACIJA VANJSKOG PROSTORA VRTIĆA

Tijekom ove pedagoške godine nastojali smo urediti, strukturirati, obogatiti i oplemeniti kako unutarnje okruženje vrtića, tako i vanjsko okruženje. Uz pomoć Osnivača, roditelja i vlastitim vrtićkim sredstvima kupili smo mediteranske biljke, cvijeće koje je autentično za ovaj kraj. Isto su djeca i odgojitelji posadili u našem vrtu. Bio je to veliki projekt koji je trajao nekoliko mjeseci. Vrijedni odgajatelji, domaćice i dječica sadili su naše autohtono bilje i cvijeće te tako oplemenili vrtićki vrt. Bili smo uistinu zadovoljni našim cvjetnjakom i napretkom naših biljaka.

Kada nam je došla komisija od 7 članova koji vrednuju uređenje Vrta nisu pronašli niti jedan nedostatak, bili su zadovoljni zatečenim stanjem od zapuštenog vrta do oplemenjenog vrta autentičnim biljkama ovog kraja. Veliki ponos je uslijedio kada smo od ukupno 100 vrtića osvojili 2. mjesto u Republici Hrvatskoj u konkurenciji „ Najljepšeg Vrtićkog vrta“. Na HRT-u su nam predstavnici Ministarstva znanosti i obrazovanja uručili nagradu. Bila je to velika čast za Podgoru i priznanje za moj osobni rad kao ravnatelja vrtića.

HUMANIZACIJA UNUTARNJEG PROSTORA

Kako smo vanjski prostor vrtića uredili da bude na zavidnom nivou, tako smo oplemenili unutarnji prostor vrtića prema suvremenoj koncepciji vodeći se savjetima više savjetnice koja je bila zadovoljna velikim pomakom koji smo ostvarili u provođenju suvremene koncepcije izgleda prostorno-materijalnog okruženja Vrtića. Zajedničkim naporima i radom odgojitelja i pedagoginje nastojali smo prostorno-materijalnu organizaciju vrtića koncipirati na suvremeni način. Za djecu smo formirali centre aktivnosti u SDB-a. Bogatom ponudom poticaja koje izrađuje odgajatelj oplemenili smo SDB-a. Poticaje, odnosno didaktiku izrađuju odgojitelji sa svrhom da potiču dječji razvoj. Nastojali smo raznovrsnošću, stalnom dostupnošću i načinom ponude didaktike izrađene od odgajatelja promovirati neovisnost i autonomiju učenja djeteta. Bogatom ponudom iste didaktike potičemo dječji razvoj na svim područjima: kognitivnom, kinetičkom, socio-emocionalnom i govornom području. Naša paradigma učenja je individualni razvoj svakog djeteta, odnosno nastojimo da odgojitelj prati svako dijete pojedinačno te da prema interesima djece izrađuje didaktiku, kako bismo unaprjeđivali i poticali područja u kojima je primijećena stagnacija djeteta.

KRAĆI SPORTSKI PROGRAM

Ove smo godine osluškujući stvarne potrebe i želje djece ostvarili još jedan dodatni program Kraći sportski program integriran u redoviti programe. Temeljem uvođenja novih programa vrednuje se napredak rada Vrtića, odnosno njegova izvrsnost. Tijekom mog mandata od skoro 4 godine napisala sam ukupno tri programa koja su dobila verifikaciju odnosno odobrenje Ministarstva znanosti i obrazovanja, a to su: Program predškole, Cjelodnevni program (desetosatni program), Kraći sportski program koji je integriran u redovni program. Program predškole namijenjen za predškolce. Desetosatni program je prvenstveno namijenjen roditeljima koji rade kako bismo poticali zapošljavanje roditelja u Podgori. Program je realiziran uspješno jer je 22 djece pohađalo program, a imamo još interesenata kako bi se formirala druga odgojna skupina Desetosatnog programa. Gospodarstvo i ekonomija u Podgori usmjereni su isključivo na turizam te smo uveli i ljetni rad Vrtića koji je prije djelomično zaživio. Ove godine ostvarili smo ljetni rad Vrtića u destosatnom programu s ukupno 13 djece, te je Vrtić radio cijelo ljeto. Smatramo da je ljetni rad vrtića važan jer su u Općini Podgora većinom ljudi zaposleni u turizmu te im ljetnim radom Vrtića pomažemo pri zapošljavanju i na taj način Osnivač potiče gospodarski razvoj cijelog mjesta.

Potaknuti željom da promoviramo zdravo djetinjstvo i zdravi način života uveli smo Kraći sportski program. Za isti program je interes imalo 40 djece i roditelja. Bez financijske potpore Osnivača ne bismo mogli realizirati dotični program. Roditelji su izdvajali simboličnih 10,00 kn mjesečno, a ostale troškove je snosio Osnivač.

Zbog nedostatnog kretanja djece, suvremenog načina života u kojem su djeca u svojim obiteljima previše izložena medijima kao što su: televizija, mobitel, laptop, tablet i sl. uveli smo isti program koji je osmišljen kako bi potaknuo djecu na zdravi način života usmjeren na kretanje te zdrave prehrambene navike. U vrtiću smo ukinuli gledanje crtića, isključivo gledamo edukativne sadržaje u cilju ostvarenja projekta. Sportska dimenzija cjelovitog razvojnog programa je da kod djeteta od najranije dobi potičemo i razvijamo svijest o važnosti tjelesnog vježbanja, zdravog, aktivnog i produktivnog načina života.

Odgoj i obrazovanje predškolskog djeteta temelji se na humanističko-razvojnoj koncepciji ranog razvoja i učenja prema kojoj je dijete vrijednost sama po sebi i podrazumijeva ostvarivanje prava na cjeloviti holistički razvoj koji uključuje i pravo na kretanje i tjelesne aktivnosti kao jedne od primarnih potreba i prava svakog djeteta.

"Motorički razvoj ima presudan značaj za cjelokupni razvoj djece predškolske dobi. Tjelesno vježbanje za djecu, nije samo stimulator njihova rasta i razvoja, nego i izvor zadovoljavanja esencijalnih egzistencijalnih potreba.

Najvažniji aspekt u realizaciji športskog programa je pozitivan utjecaj na cjelokupno fizičko i mentalno zdravlje djece.

Uočili smo veći broj djece s motoričkim poteškoćama (dystoni sindrom) i djece sa specifičnim razvojnim poremećajima (hiperaktivnost, impulzivnost, agresivnost, nespretnost). Također je uočen porast broja gojazne djece i iz toga se nameće pitanje važnosti tjelesnih aktivnosti za razvoj djeteta i koliko vremena djeca svakodnevno provode baveći se njima.

Specifičnim športskim sadržajima utječe se na cjelokupno djetetovo reagiranje i funkcioniranje, stimuliraju se njegova osjetila i mobilizira njegova volja, izaziva se djetetovo oduševljenje i zanos, potiče se pozitivna slika o sebi bez straha od eventualnog neuspjeha. Djetetova spoznaja da nešto samostalno može i zna jača mu sigurnost i samopouzdanje, osamostaljuje ga i ispunjava ga osjećajem zadovoljstva. Dijete ostvaruje socijalno-emocionalne odnose i stječe različita iskustva važna za daljnje funkcioniranje u užem i širem socijalnom okruženju (poštivanjem dogovorenih pravila, natjecateljski duh u prihvaćanju pobjede i poraza, pomoć i podrška drugih i za druge).

Važno je naglasiti da se cjelokupni sportski program temelji na potrebi djeteta za kretanjem putem igre i zabave kao osnovnoj aktivnosti djeteta u veseloj i opuštajućoj atmosferi bez naglašenih napora i opterećenja s krajnjim rezultatom, a to je poticanje cjelovitog razvoja djeteta.

ULOGA ODGOJITELJA

„Emocionalni dijalog, aktivno slušanje i empatičko reflektiranje u periodu adaptacije.

Stručni aktiv pripremila je pedagoginja Antonija Musulin. Na aktivu su prisustvovala 4 odgojitelja. Pedagoginja najprije pozdravlja sve prisutne. Kao uvod u aktiv svi sudionici su se trebali prisjetiti 3 stvari na koje su ponosni na sebe u odnosu na prošlu pedagošku godinu. Branka Zelić, Gabrijela Ljubez Španje, Renata Grozdić i Verica Mamužić iznose svoje mišljenje i zapažanje. Nakon uvodnog dijela predlažem literaturu pogodnu za navedenu temu. Ističem skriptu autora Ladislav Bognara.

„Komunikacija – jezik zmije i žirafe“ te od autorice Edite Slunjski „Kako djetetu pomoći da upozna svoje emocije i nauči njima upravljati“, „Kako s djetetom razgovarati i razvijati kvalitetan odnos.“

Pedagoginja nastavlja s radioničkim dijelom aktiva, svakom sudioniku podijeljen je radni list „Dijete se žali“. U radnom listu nalaze se dva zadatka. Prvi dio se odnosi na situaciju kada dijete plače i traži mamu - Kako reagiramo? Što kažemo? Svi odgojitelji čitaju primjere. U drugom dijelu zadatka potrebno je kolegicu do sebe utješiti na način kako je sama navela u prvom zadatku kako će utješiti dijete. Svi prisutni aktivno sudjeluju.

Pedagoginja u predavačkom dijelu na temu slušanja, ističe i napominje važnost empatije u slušanju. i navodi drugu aktivnost – igre pod nazivom „Dobri i loši slušači“. Nakon toga, slijedila je igra „Pasivno slušanje“.

Pedagoginja govori o aktivnom slušanju te navodi tehnike aktivnog slušanja: parafraziranje, reflektiranje, potpitanja i sažimanje. Zaključak je da su sve četiri komponente aktivnog slušanja podjednako važne.

Na samom kraju stručnog aktiva provedena je igra u paru – kroz tehnike aktivnog slušanja. Tijekom adaptacije pedagoginja prati jesu li naučene tehnike odgojitelji primijenili u svom radu. Velikim dijelom odgojitelji primjenjuju naučene tehnike i zbog toga je interakcija odgojitelj-dijete uspješnija, kao i suradnja s roditeljima.

3.PLANIRANJE

Nastavili smo kvalitetno planirati odgojno-obrazovni procesa i pedagošku dokumentaciju odgojno-obrazovne skupine. U mjesecu siječnju imali smo stručni aktiv koji se odnosi na planiranje odgojno-obrazovnog procesa. Na stručnom aktivu bile su prisutne 4 odgojiteljice. Na samom početku aktiva kolegica Renata Grozdić prezentira svima nazočnim zašto je odabrala projekt „Ples pisanja“ i prezentirala je način na koji ga je provela. Koristila je različita sredstva putem kojih je realizirala vježbe kako bi djeci projekt bio zanimljiviji Neki od sredstava bili su pijesak s plaže, pjena za brijanje, pastele, tempere. Odgojiteljica navodi i prezentira konkretne aktivnosti. Ravnateljica naglašava da je važna priprema, odnosno ostali poslovi, da rad s djecom ne traje 5 i pol sati, već da se tijekom ostalih poslova odgojitelj mora pripremiti za svoj rad, naučiti pjesmu povezanu s odgovarajućim pokretima kako bi istu mogao naučiti i djecu, te kako bi pokrete djeca mogla prenijeti izabranim medijima i sredstvima na papir. Odgojiteljici se ples pisanja toliko svidio da je samoinicijativno osmislila grafomotoričke vježbe povezane uz ples pisanja. Ravnateljica naglašava da se u dnevnom planu treba individualno planirati za svako dijete ponaosob, te posebno za trogodišnjake, četverogodišnjake, petogodišnjake i šestogodišnjake. Ravnateljica objašnjava kada govorimo o područjima razvoja da se trebaju posebno planirati ista za sve uzraste i navodi konkretne primjere što se u kojoj dobi može konkretno poticati. Navodi konkretne primjere za djecu koja imaju izvjesne probleme u razvoju ili ponašanju, poziva se na provedena istraživanja te nas upućuje da je najvažnije u dnevnom planu rada pisati zapažanja o reakcijama djece na pripremljene poticaje, zapažanja o interakciji sa drugom djecom, te ostvarenom napretku svakog djeteta pojedinačno.

Ravnateljica upućuje odgojitelje da razgovaraju s roditeljima o djeci koja imaju izvjesne probleme u razvoju ili ponašanju na biran način, stavljajući se u njihovu poziciju, empatično reflektirajući i to isključivo na individualnim konzultacijama, ne za vrijeme odgojno-obrazovnog procesa kada roditelji dolaze po djecu, zbog sigurnosti djece. Ravnateljica nas usmjerava za svako dijete za koje kažemo da je zahtjevno te moramo imati unaprijed osmišljen poticaj. Također nam ukazuje da za djecu pripremamo aktivnosti u podskupinama prema dobi, potrebi, mogućnosti, afinitetu i individualnosti, vodeći računa o interesu svakog pojedinog djeteta. Područje djelatnosti u tjednom planu treba korelirati s pripremljenim poticajima u dnevnom planu. Iz dotičnog se vidi promišlja li odgojitelj svoje aktivnosti ili ih piše bez unaprijed osmišljenog plana. Ravnateljica ponovno naglašava manjkavost kod pojedinih odgojitelja u zabilješkama vezanim za dnevnik rada za djecu odgojnih skupina. Odgojitelji pisanjem bilješki vezanih za dnevnik rada za djecu odgojne skupine pokazuju koliko uistinu odgojitelji prate ponašanje djece, njihove reakcije na ponuđene aktivnosti (jesu li aktivnosti primjerene njihovoj dobi) odnosno: teške, lake, zanimljive, poticajne…) te prate međusobnu interakciju na nivou odgojitelj-dijete i dijete-dijete. Odgojiteljica Verica Mamužić je prezentirala aktivnosti pripremljene za predškolce. Odgojiteljice Branka Zelić i Gabrijela Ljubez Španje prezentirale su projekt: „Tradicijske igre i igračke“. Ravnateljica naglašava da razmjena iskustva odgojitelja, odnosno refleksivna praksa omogućavaju napredak odgojitelja. Ravnateljica je napravila protokol praćenja pedagoške dokumentacije. Isti smo zajedno analizirali te su odgojitelji postavljali pitanja u koliko im nešto iz protokola nije bilo jasno. Stručni aktiv je završen konstruktivno. Odgojiteljice su bile zadovoljne razmjenom iskustava i novonastalim spoznajama.

U planiranju smo polazili od razvojnih zadaća djece određene dobi koja se temelje na; osobinama i psihološkim uvjetima razvoja djeteta određene dobi, obilježjima skupine, aktualnim potrebama djece vodeći se s Programskom koncepcijom razvoja predškolskog odgoja i Programskim usmjerenjem odgoja i obrazovanja predškolske djece (Glasnik ministarstva prosvjete i kulture RH broj 7/8, 1991.).

4.PROJEKTI

Osim pedagoške dokumentacije, unaprijed smo planirali poticajno i bogato materijalno okruženje te igre i aktivnosti djece slijedeći dječji interes. Poticali smo projektni rad; promatrajući djecu i njihove aktivnosti, slušajući njihove međusobne razgovore otkrivali smo interes djece na temelju kojeg su nastajale teme projekata. Osnovni cilj rada na projektu je stjecanje znanja i predodžbi o određenim stvarima i pojmovima te razvijanje dječjih raznolikih potencijala.

Projekti su započeli dječjom inicijativom i trajali onoliko koliko su djeca bila zainteresirana za određenu temu. Ove godine zaživjeli su projekti:

- projekt odgojne skupine Dupini „Tradicijske igre i igračke“

- projekt odgojne skupina Ribice „Tradicijske igre i igračke“ (međugrupna

suradnja

- projekt odgojne skupine Račići “ Ples pisanja“

|  |  |  |
| --- | --- | --- |
| **PODACI O USTANOVI** | | |
| **Naziv dječjeg vrtića:** | | **DV „Morski konjić“** |
| **Odgojna skupina:** | | **Dupini, Ribice** |
| **Odgojitelji:** | | **Gabrijela Ljubez Španje, Branka Zelić i Pavla Petrović** |
| **Adresa:** | | **Put sv. Vicenca 1, 21 327 Podgora** |
| **Kontakt** | **telefon/mobitel:** | **021/625-622** |
| **faks:** | **021/625-622** |
| **e-mail:** | **dv.morski.konjic@gmail.com** |
| **web stranica:** | **www.morski-konjic.com.hr** |

|  |  |  |  |
| --- | --- | --- | --- |
| **PODACI O PROJEKTU** | | | |
| **Naziv projekta:** | | **Tradicijske igre i igračke Makarskog primorja** | |
| **Dimenzija građanskog odgoja i obrazovanja :** | | **Kulturološka dimenzija** | |
| **Područje unutar dimenzije: (ljudskopravna,politička, društvena,kulturološka,gospodarska,ekološka)** | | **Identitet** | |
| **SUDIONICI PROJEKTA** | | | |
| **Odgojitelji/stručni suradnici** | | | |
| **Ime i prezime :** | | | **Profil/zanimanje voditelja projekta:** |
| 1) Gabrijela Ljubez Španje, Branka Zelić, Pavla Petrović | | | 1)odgojitelj |
| 2) Antonija Musulin | | | 2)stručni suradnik pedagog |
| **Djeca uključena u projekt** | | | |
| **Broj djece:** | | | **Dob djece/odgojna skupina:** |
| **Dvije odgojne skupine**  **21 dijete u cjelodnevnom programu**  **13 djece u poludnenom programu** | | | **Treće do sedme godine** |
| **Ostali sudionici uključeni u projekt:**  (npr. ostali djelatnici vrtića, roditelji, predstavnici, udruge i drugo iz lokalne zajednice) | | | |
| **Umjetničko društvo „Artis“, Ana Kunac, autorica knjige *Stare igre u Makarskom primorju,* Any Carević Grbić, voditeljica folklora *Tempet,***  ***Marija Glučina,* voditeljica folklora Drašnice,** **Dubravka Vodanović, kustos muzeja Podgora i članica kulturnog kluba „Milan Kurtić“, Neli Galić, članica Podgorskog folklora i poznavatelj Podgorskih tradicijskih igara, umjetnica koja izrađuje krpene igračke, Toma Mrsić poznavatelj tradicijskih pjesama, djelatnici Vrtića, roditelji, djedovi i bake** | | | |
| **OPIS PROJEKTA** | | | |
| **Kompetencija/je koje su razvijane u projektu** | **Dijete je svjesno i ponosno na svoj kulturni identitet, te rado sudjeluje u tradicijskim igrama, igra se s tradicijskim igračkama i pjeva tradicijske pjesme.** | | |
| **Cilj/ evi projekta:** | **Djecu čim više uključiti u aktivnosti na otvorenom**  **(terasa, dvorište Vrtića, plažu i igralište) i u prostorijama unutar Vrtića (predvorje, aktivnosti raspoređene prema centrima kroz ponuđene poticaje u SDB (centar početnog čitanja, pisanja i predmatematičkih vještina, glazbeni centar, likovni centar, centar istraživanja, kinetički centar, centar građenja, obiteljski centar i centar kostimiranja)**  **Upoznavanje djece s tradicijskim igrama i igračkama kroz neposredno iskustvo-doživljaj**  **Osvijestiti važnost igara i igračaka kao dijela njihovog zavičajnog-kulturnog identiteta**  **Informiranje, stjecanje znanja djece o igrama i igračkama njihovog mjesta- upoznavanjem zanimanja povezanih uz tradicijske igre i igračke**  **Poticati dječja pitanja i želju za razgovorom o projektu (dijete-dijete, dijete-gost skupine, dijete-odgojitelj, dijete-pedagog)**  **U sklopu posjete etnografskom muzeju osvijestiti djeci važnost starih igračaka (predmeta)**  **- osvijestiti djeci važnost očuvanja starih predmeta i igračaka koji čine naš zavičajni kulturni identitet**  **- osvještavanje roditelja da doniraju tradicijske igračke i predmete u Etnografski muzej** | | |
| **Očekivani ishodi učenja (ako je više ciljeva navesti ishode za svaki)** | * **Očekujemo visoku razinu uključenosti djece u aktivnostima na otvorenom; u ponuđenim centrima vezanim uz tradicijske igre i igračke** * **Djeca će moći prepoznati pravila igara prema knjizi**  ***Stare igre u Makarskom primorju*, manipulirati igračkama, predmetima, pjevati melodiju i tekst pjesama, pratiti ritam brojalice, memorirati, odnosno usvajati tekst brojalice , igra s pokretima, igra u kolu s pjevanjem** * **Moći se samostalno igrati tradicijskih igra**   **Djeca će se moći likovno izraziti različitim tehnikama na temu tradicijske igre i igračke**   * **Djeca će moći povezati tradicijsku igru ili**   **igračku s različitim djelokrugom aktivnosti**   * **Razvit ćemo interes djece za tradicijske igre, igračke i nošnje u cilju očuvanja zavičajnog –kulturnog identiteta** * **Djecu ćemo potaknuti da u slobodno vrijeme s roditeljima igraju tradicijske igre jer smo roditelje angažirali da nam predstave tradicijske igre njihovog djetinjstva** * **(zajedništvo, suradnja s roditeljima, radionica s roditeljima, mame izrada igračaka, tate igranje tradicijskih igara na otvorenom )** | | |
| **Izvori i poticaji:** | **Hrvatska tradicijska glazbala „Slušajmo i pjevajmo Dalmaciju“, posjet umjetničkog društva Artis omogućili su djeci aktivno sudjelovanje u svim segmentima programa. Sudjelovali su u izvedbi, plešući, pjevajući, svirajući ritam i upoznavajući instrumente kroz opipavanje.**  **(mandolina, lijerica, gusle, dalmatinske dvojnice, dalmatinske diple, diplica, gitara). Posebnu pozornost smo obratile na doživljaj djece i to: auditivni, vizualni (narodne nošnje), taktilni, a naročito emocionalni. Većina djece pokazala su interes za tradicijske pjesme našeg podneblja.** | | |
| **Tijek projekta** | **Na temu projekta potaknulo nas je umjetničko društvo „Artis“ koje je gostovalo u našem vrtiću prezentirajući tradicijska glazbala Dalmacije koji su izazvali veliki interes kod djece.**  **Projekt smo započeli razgovorom s djecom o dalmatinskom narječju, komparirajući riječi dalmatinskog narječja i književnog jezika. (pinjur-vilica, kušin-jastuk, pisma-pjesma, penel-kist, balun-lopta..)**  **Imali smo nakanu, povezati tradicijske igre i igračke s**  **razvojnim područjima. Počeli smo s pjesmom imam janje maleno koju smo povezali sa istraživačkim aktivnostima, odnosno sa senzornim poticajima. Napravili smo senzornu kutiju od različitih materijala da bismo poticali senzornu percepciju. Izrađivali smo janje od različitih mekanih materijala (vuna, vata, mekane tkanine, komparirajući ih s grubim tkaninama. Osmislili smo priču o prehlađenom vuk i janjićima, te djeca su izrađivala lutke janjića i vuka koje smo iskoristili u dramatizaciji priče o vuku i janjićima. Željeli smo potaknuti kod djece empatiju stoga smo pozvali u goste djeda koji je bez osjeta vida, a vrstan je poznavatelj tradicijskih pjesama. Djed nam je pjevao pjesme: Sve ptičice izgore, Diridonda, Imam janje maleno… Potaknuli smo kod djece uvažavanje različitost i vidjeli da i ljudi bez osjeta vida mogu biti sretni. Gostovanje djeda bez osjetila vida povezali smo s igrom čvorak. Djecu smo poticali da pokušaju hodati, crtati i jesti zatvorenih očiju da bi spoznali kao je živjeti bez vida. Iz tog smo proširili temu na spoznajno područje. Kartice s raznim materijalima za razvijanje taktilne percepcije, kutija sa materijalima za prepoznavanje (šišarika, kora drveta, loptice, lišće, orah…). Aktivnost koja se djeci najviše svidjela ja bila prepoznavanje okusa voća. Cijedili smo sokove i radili prirodne. Osjet sluha smo trenirali puštajući ambijentalnu glazbu.**  **Druga aktivnost nam je bila tradicijska igra „Kolo od barila“ (je željezni obruč koji se gurao pomoću željeznog štapa koji je na vrhu svinut,bila je omiljena zabava nekoć dječaka). Djed Demir je za potrebe vrtića izradio igračku „Kolo od Barila“ koju smo s djecom igrali vani. Tijekom vođenja Kola od barila važna je ravnoteža i koordinacija da bi dijete uspješno vodilo kolo.**  **Igra je primjerne za predškolski uzrast. Djeca su rado sudjelovala u igri, a posebno im je zanimljivo bilo vidjeti djeda Demira i Mojmira kako se natječu koji će spretnije dovesti kolo do cilja. Kolo smo povezali sa geometrijskim oblikom kruga, geometrijskim tijelom kugle, taktilnom percepcijom, odnosno izradom krpenih lopti. U stolno manipulativnom centru odgojiteljica je pripremila igru vođenje loptice u kutiji, u centru istraživanja djeca su radila kolo od barila od kartona i vodili ga sa slamkom, žicom te vodilicama izrađenim od različitih materijala. Nastojali smo razviti i interes za umjetničke aktivnosti kroz brojalicu „Kolo“, razvijati ritam rukama, udaraljkama, zvečkama, defom-tamburinom. Također smo krug povezali sa istraživačko-spoznajnim aktivnostima, napravili smo različite umetaljke s krugovima, te krugove podijeljene na polovine i četvrtine, povezali ga s brojkom 0 i slovom O vodivši se plesom pisanja. Organizirali smo igre u kolu, odnosnu krugu s djecom (*Igra kolo,* *Širi, širi*, *Došla majka s kolodvor*, *Mačka i miš,* Ide maca oko tebe, *Čvorak).*Također smo povezali pojam kruga s senzornom integracijom, odnosno okruglim voćem: boja, oblik, okus (naranča, grejp, jabuka, kivi, papaja, kumkvat, ananas, mango). Igru *Zvrk* za koju su naši djedovi i bake koristili školjku *Vrtikolu* rotirali smo s djecom na ravnoj površini, školjka se postavi okomito sa šiljkom na podlozi,a drugi kraj kućice školjke se vrti s palcem i kažiprstom. Cilj da igrač čim dulje vrti školjku. *Igru Zvrk* smo produbili *Zvutkom* igračkom koja je inspiriran hrvatskim narodnim nošnjam i plesovima koji smo izrađivali od gotovog drvenog zaobljenog dijela. Njezin oblik nastao je stilizacijom lutke te primjenom principa i forme zvrka uz koju se dobije tkanina koja nalikuje haljinici koju oslikavaju djeca proizvoljno. Tako igračka nalikuje lutki u narodnoj nošnji. Taj smo moment iskoristili da bismo djecu upoznali s Jadranskom (grad), Zagora (selo)i Podgorskom narodnom nošnjom koju je djeci pokazala i prezentirala voditeljica folklora iz Drašnica gospođa Marija Glučina. Izrađivali smo s djecom mobile od školjki. Slušali smo šum školjke. Djeci smo puštali različite zvukove u prirodi da bismo vježbali slušnu percepciju u vidu slušnog binga (valovi, vjetar, kiša, školjka…).**  **Zvrk smo povezali sa umjetničkim aktivnostima odnosno sa pjesmom Školjka i pričom Mala školjka. S djecom smo radili slike od školjki. Također smo prikupljali školjke na plaži u suradnji s roditeljima te ih koristili za predmatematičke poticaje (grupiranje po zadanom kriteriju, pridruživanje, zbrajanje, oduzimanje, razvrstavanje.) Nastojali smo uvoditi igru po igru. Igrali smo sljedeće: tradicijske igre s pjevanjem, igre u kolu s pjevanjem, igre s pokretima, igre s rukama, igre s tradicijskim igračkama na otvorenom. To su bile: igre u kolu s pjevanjem: *Igra kolo, Širi širi, Došla majka s kolodvora, Laste prolaste, Ide maca oko tebe, Čvorak. Igre s igračkama na otvorenom: kolo od barila, zvrk, franje, potezanje konopa, na laštik, hula hop, žabice, klepetuša, zvečke..igre s pokretima: Laste, prolaste, Pošto kume jaja, Care, care, gospodare, Na kipove, Crna kraljica, Dan-noć, igre rukama: ruka na ruku, pljeskanje, obaranje ruku, na kutiju šibica, leti, leti, na špag.* Djeca su u Vrtiću slušala dalmatinske pjesme, te s radošću i lakoćom naučila i naše klapske pjesme. Tako smo zajedno pjevali sljedeće pjesme: Diridonda, Sve ptičice iz gore, Veselje ti navješćujem.**  **Igru širi-širi povezali smo matematičkim i spoznajnim područjem izradom šešira u različitim bojama za svako dijete, te su kroz igru učili boje i brojeve. Djeca su se rado igrala igre u kolu s pjevanjem: „Došla majka s kolodvora“. Marino je pitao „Možemo li se igrati došao tata s kolodvora“? Tako je započela naša tema obitelj, razgovarali smo o pojmu obitelji, obiteljskom stablu, vrijednostima koje trebaju biti zastupljene u obitelji (ljubav, briga o članovima, zajedništvo i uloga svakog člana). Naša gošća članica kulturnog društva Podgora nam je pokazala kako igru u pokretu *Care, care gospodare koliko je sati* možemo igrati na drugačiji način, sugerirala je da djeca smisle korake različitih životinja. Npr: osam žabljih, vučjih, mišjih, konjskih, dinosaurski. Ovu igru smo povezali s pojmom vremena (sat, brojevi) te smo ovu igru povezali s matematičkim pojmovima, odnosno spoznajnim područjem. U našem projektu sudjelovali su**  **Umjetničko društov „Artis“, Ana Kunac, autorica knjige Stare igre u Makarskom primorju, Any Carević Grbić, voditeljica folklora Tempet, Marija Glučina, voditeljica folklora Drašnice, Dubravka Vodanović, kustos muzeja Podgora i članica kulturnog kluba „Milan Kurtić“, Neli Galić, članica Podgorskog folklora i poznavatelj Podgorskih tradicijskih igara, umjetnica koja izrađuje krpene igračke, Toma Mrsić poznavatelj tradicijskih pjesama, djelatnici Vrtića, roditelji, djedovi i bake. Bez aktivnog sudjelovanja roditelja ne bismo ostvarili ovako uspješan projekt, gotovo su nam svi roditelji prezentirali tradicijske igre svog djetinjstva. Djeca su bila oduševljna vidjeti svoje roditelje u igri. Prema iskazu djece i roditelja i doma su igrali dotične igre…** | | |
| **Ostvareni ishodi** | **- Očekujemo visoku razinu uključenosti djece u aktivnostima na otvorenom; u ponuđenim centrima vezanim uz tradicijske igre i igračke**  **-Djeca mogu prepoznati pravila igara prema knjizi Stare igre u Makarskom primorju, manipulirati igračkama, predmetima, pjevati melodiju i tekst pjesama, pratiti ritam brojalice, memorirati, odnosno usvajati tekst brojalice , igra s pokretima, igra u kolu s pjevanjem**  **- Djeca se mogu se samostalno igrati tradicijskih igra**  **- Djeca će se moći likovno izraziti različitim tehnikama na temu tradicijske igre i igračke**  **- Djeca će moći povezati tradicijsku igru ili**  **igračku s različitim djelokrugom aktivnosti**  **- Djecu smo potaknuli na uključivanje u očuvanje kulturne baštine (tradicijske igre i igračke našeg mjesta)**  **- Roditelje ćemo potaknuti da u slobodno vrijeme s djecom igraju tradicijske igre jer smo roditelje angažirali da nam predstave tradicijske igre njihovog djetinjstva,**  **- Ostvarili smo uspješnu suradnju s roditeljima, radionicama s roditeljima, mame izrada igračaka, tate igranje tradicijskih igara na otvornom.** | | |
| **Razdoblje u kojem je projekt trajao:**  **Projekt je trajao od 11. mjeseca i još uvijek traje** | | | |
| **Napomene:**  **U projekt su bila uključena i djeca odgojne skupine „Ribice“, radi principa otovrenih vrata, po vlastitom izboru** | | | |
| **Način prezentiranja projekta:**  (podcrtajte broj) | | 1. Izlaganje - PPT prezentacija 2. Plakat/poster | |

IZVJEŠĆE O PROJEKTU

Odgojna skupina: mješovita („Rakovi“ – Drašnice)

Broj djece: 7

Sudionici: djeca od 3 – 6 godina

Trajanje: 2 mjeseca (od siječnja do ožujka 2020.)

Naziv: Ples pisanja

Cilj:

- glazbom potaknuti pokrete koji su preduvjet usvajanja vještine pisanja koristeći dječje emocije i njihove prirodne pokrete

- potaknuti maštu i kreativnost

- poticati gipkost i elastičnost u dječjem rukopisu

- djecu uključiti u aktivnosti unutar centara aktivnosti uz ponuđene poticaje

(likovni centar, centar građenja, stolno-manipulativni centar, obiteljski centar)

Očekivani ishodi:

- djeca će se uz glazbu opustiti i omekšati svoje pokrete važne za pisanje

- djeca će se kreativno izražavati

- djeca će osloboditi šaku i razviti finu motoriku

- djeca će se uključivati u aktivnosti centara aktivnosti

Ostvareni ishodi:

- djeca su se uz glazbu opustila i oslobodila svoje pokrete te se kreativno izražavala

- djeca pokazuju napredak u oslobađanju šake i fine motorike što je preduvjet za pisanje slova

- djeca su se rado uključivala u aktivnosti unutar centara

Projekt je počeo na prijedlog pedagoginje. Budući da je većina djece uzrasta od 4-6 godina, prihvatila sam prijedlog vjerujući da će im to biti zanimljivo. U radu sam koristila knjigu „Ples pisanja za najmlađe“ uz CD autorice Rignhild A. Oussoren. Nastojala sam svaki tjedan odraditi jednu vježbu uz ostale planirane aktivnosti.

Svaku vježbu smo prolazili u nekoliko koraka:

1. Najprije bih djeci pročitala priču, a onda bi ju oni prepričali.

2. Djeci bih postavila nekoliko pitanja potičući ih da ispričaju vlastite priče, koje su povezane s pročitanom, i pustila ih da se samostalno izražavaju.

3. Djeci bih demonstrirala pokrete izgovarajući tekst pjesme vezane uz priču.

4. Tražila bih od djece da oponašaju pokrete.

5. Otpjevala bih pjesmu nekoliko puta izvodeći pokrete zajedno s djecom.

6. Pustila bih glazbu i izvodila pokrete zajedno s djecom.

7. Igrali bi igre na temu.

8. Djeca su se izražavala na podlozi za pisanje uz instrumentalnu pratnju (CD).

U igri smo koristili različita sredstva i materijale: konop, čunjeve, obruče, kutije, krpice za brisanje, kredu, tkaninu, orahe, bademe, žirove, kestene.

Površina za pisane bila je površina stola, papir i sitni pijesak u kutijama, a sredstvo za pisanje dječji prsti, vodene boje, pastele.

Rad na svakoj vježbi trajao je 4-5 dana, a neki su se dijelovi ponavljali više puta prije nego bi se prešlo na slijedeći dio. Priču bih pročitala nekoliko puta i otpjevala odgovarajuću pjesmu tako da bi djeca taj tjedan usvojila i tekst pjesme.

Često bih dječje izražavanje na podlozi pratilo sami tekst pjesme pa bi djeca crtala kolače, vlakove, tobogane, stepenice, dugu i pri tom mi govorila što su nacrtali.

Djeca su pokrete koje su radili cijelim tijelom i pojedinim dijelom tijela prenosili na podlogu za pisanje. Izražavajući se na podlozi crtali su linije s jedne strane na drugu stranu, točkice, crtice gore-dolje, vijugave linije, kružne, uglate, ravne, valovite, okrugle, linije u stranu ili u obliku luka.

Svaku vježbu bih završila nekim zadatkom koji bih sama osmislila (npr. dovrši započeto, nacrtaj manji krug unutar većeg) i djeca bi pri tome koristila škare, ljepilo, drvene boje, olovke, kolaž…

Djeca su nastavljala igru i u centrima aktivnosti.

Na primjer:

„centar građenja“ - stepenice - lego kocke

- tračnice, vlakovi

„stolno-manipulativni centar“ -tobogan

„obiteljski centar“ - simbolička igra

U početku je djeci „ples pisanja“ bio malo neobičan, odnosno pokreti nisu bili slobodni. Nakon nekog vremena i ponavljanja djeci je „ples pisanja“ postao dio svakodnevnice.

Već na sam spomen „plesa pisanja“ djeca bi sjela na sjedalicu i čekala priču. „Pisanje plesom“ (izražavanje pokretom) postalo je slobodnije, opuštenije.

Do sada sam odradila 9 vježbi što sam zabilježila i fotografijama.

**MATERIJALNO OKRUŽENJE**

Dijete predškolskog uzrasta najefikasnije uči konkretno, činjenjem kroz neposredno vlastito iskustvo, u okruženju bogatom raznovrsnim poticajima. Organizacija po centrima aktivnosti omogućuje različite vrste aktivnosti i iskustava, s obzirom na različitost interesa, potreba i razvojnih mogućnosti.

Pedagoške godine 2019/2020. kontinuirano smo stvarali poticajno okruženje na nivou sva tri objekta vrtića (centralni objekt, područni objekti). Odgojitelje smo educirali putem radionica , refleksija odgojitelja i pedagoginje.

**OSTVARENI CILJEVI I ZADAĆE**

Zajedničkim naporima i radom odgojitelja i pedagoginje nastojali smo prostorno-materijalnu organizaciju vrtića koncipirati tako da:

* bogatom ponudom konkretnih i djetetu zanimljivih materijala poticali smo aktivno konstruiranje znanja tj. učenje činjenjem
* obogatili smo centre aktivnosti poticajima koje su izradili odgojitelji (investirali sredstva u potrošni materijal kako bi odgojitelji mogli stalno izrađivati nove poticaje za rad, prateći interese djece, te kako bi se realizirale kvalitetne aktivnosti)
* nastojali smo raznovrsnošću, stalnom dostupnošću i načinom ponude materijala promovirati neovisnost i autonomiju učenja djeteta
* djeci različitih interesa i različitih razvojnih mogućnosti omogućiti

angažiranje njihovih različitih inteligencija

* djecu poticati na rješavanje problema i otkrivanje u procesu učenja
* omogućili smo postavljanje hipoteza, istraživanje, eksperimentiranje i konstruiranje razumijevanja djeteta

U sobama dnevnog boravka odgojitelji su formirali centre prema potrebama i

interesima djece. Centri aktivnosti su jedinstveni i ne ponavljaju se u dvije sobe centralnog objekta.

Nastojali smo poticati djecu na raznovrsne socijalne interakcije- („otvorena vrata“ - mogućnost odlaska u druge sobe prema interesima djece).

|  |  |  |  |
| --- | --- | --- | --- |
| **ŠTO** | **KAKO** | **TKO** | **KADA** |
| Prezentacija  odgojiteljima metoda rada adekvatnog  oblikovanja poticajno - materijalnog okruženja | Radni dogovor s odgojiteljima :   * Prijedlog * Diskursi * Zajednički ciljevi | Pedagog i dogojitelji | Tijekom cijele godine |
| Rad na obogaćivanju prostora u ciljanim skupinama sa  bogatom ponudom konkretnih i djetetu  zanimljivih materijala.  Potičemo aktivno konstruiranje znanja tj. „učenje činjenjem“. | Unutar skupina | Pedagog i odogojitelji  Odgojitelji | Tijekom cijele  godine |
| Stalnim refleksijama, etnografskim bilješkama, razgovorima i dokumentiranjem iznalazili smo najbolja rješenja za poticajno- materijalno okruženje. | Unutar skupina | Pedagog i odogojitelji | Tijekom cijele  godine |
| U skladu s refleksijama, osluškivali smo dječje interese i želje, usvajali smo nove  sadržaje kroz igru ; mijenjali smo postojeće centre aktivnosti | Unutar skupina | Pedagog i odgojitelji | Tijekom cijele  pedagoške  godine |

**PLES PISANJA**

**PROGRESIVNI GLAZBENO-POKRETNI PROGRAM RAZVOJA POČETNIH VJEŠTINA PISANJA U DJECE**

Ples pisanja je metoda koja se temelji na iskustvu stečenom u psihološkoj analizi rukopisa, nastaloj u Francuskoj krajem 19. stoljeća te na pisanju - učenju koje vuče korijene iz Njemačke, negdje oko 1960-e godine. Rukopis je definiran kao „trag koji ostaje na papiru“.

Ples pisanja je inovativan i uzbudljiv program vježbanja koordinacije i grafomotorike koji se primjenjuje diljem cijele Europe kao metoda početnog učenja pisanja uz pomoć glazbe, pokreta, ritma, igre i crtanja. To je metoda vježbanja fine i grube koordinacije koja se temelji na pokretu, a rezultira ležernim, čitljivim, brzim i prepoznatljivim rukopisom. Ples pisanja namijenjen je djeci od 3 do 7 godina, a i starijima kod kojih su se pokazale teškoće u pisanju.

Kod djece vrtićke dobi u igri ne koristimo slova, nego njihov oblik, odnosno pokrete, pritisak pri pisanju i brzini kojom se oblikuju slova. U tim vježbama djeca će u svojoj koordinaciji otkriti ritam i energiju te buduću radost pisanja. Ples pisanja je metoda koja cijelo tijelo uključuje u razvoj koordinacije šaka (obje ruke) i prste. U plesu pisanja djeca se uče orijentirati na listu papira, koristiti pastelu, olovku i boju u pokretima različite brzine i snage te razvijaju osjećaj za odnose među različitim oblicima slova.

Putem vježbi za koordinaciju tijela djeca uče održavati ravnotežu tijela, usklađenost očiju i obiju moždanih polutki. To kasnije kod pisanja rezultira boljim fizičkim i psihičkim zdravljem te osjećajem veselja.

Metoda se pokazala osobito učinkovitom u djece s posebnim potrebama, kao npr. od teškoća u učenju do dispraksije. Psiholozi su je koristili u radu s djecom s navedenim teškoćama i uvidjeli kako je takav rad doprinio djetetovom stjecanju samopouzdanja - većoj sigurnosti u sebe i vlastite sposobnosti, te povećanju odvažnosti. Ples pisanja nije vezan ni uz jedan određeni stil pisanja. Smisao je u tome da djeca, kad dobro razviju koordinaciju (jednu od bitnih pretpostavki „dobrog“ pisanja) mogu sama odabrati stil krenuvši od vlastitih logičnih pokreta i od vlastite osobnosti.

Dugoročni cilj „Plesa pisanja“ je postići tečno i gipko pisanje rukom.

Osim vježbi ritmiziranja, za ostvarenje cilja, također je važno kombinirati:

- ritam i melodiju

- um i emocije

- tijelo i dušu

- napetost i opuštenost

- senzomotoriku i psihomotoriku

- grubu i sitnu motoriku

- oblik, pokret i raspodjelu.

Slova su simboli za glasove.

Simboli za glasove stvorili su ljudi.

Ljudi su tijelo, duh i duša.

Slova su tijelo, duh i duša.

Učiti pisati isto je kao i učiti plesati. Spontano pratimo tonove i ritam, učimo korake. Zaplešimo zajedno, pokrenimo se zajedno.

Tijekom radionice odgojiteljica savjetnica Marica Kelčec pokazala je vježbe iz Programa „Plesa pisanja“. Sudionici radionice aktivno su sudjelovali kako bi stekli iskustvo praktičara i kako bi stečena znanja primjenjivali u praksi. U centaralnom objektu u Podgori, obje odgojne skupine, „Dupini“ i „Ribice“ do kraja pedagoške godine s djecom su primjenjivale u svom radu „Ples pisanja“. Program „Ples pisanja“ se provodio u predprostoru hodnika zbog prikladnosti i veličine dotičnog prostora. Donacijom udruge „Sv. Vicenco“ kupili smo muzičku liniju za provođenje programa „Ples pisanja“ kako bismo uz pratnju glazbe mogli realizirati dotični program. Djeca s radošću i velikim zanimanjem pristupaju aktivnostima „Plesa pisanja“. Izuzev edukacije koju je ravnateljica organizirala u Vrtiću, također su odgojiteljima kupljena dva priručnika kako bi se mogli stručno usavršavati. „Ples pisanja“ se uvrstio u program stručnog usavršavanja za pedagošku godinu 2019/2020. Kolegica Renata Grozdić provela je projekt vezan uz istu temu.

**PROVOĐENJE PROJEKTNOG RAD U SKUPINAMA**

**ŠTO JE PROJEKT?**

Pod pojmom projekt podrazumijevamo sklop aktivnosti u kojima jedno ili više djece proučava neku temu ili problem uz primjerenu podršku odgojitelja.

**ZAŠTO GOVORIMO O CIKLIČKOJ STRUKTURI PROJEKTA?**

Govorimo o cikličkoj strukturi projekta jer se projekt sastoji od više ciklusa istraživanja koji se prepliću i slijede jedan za drugima. Svaki od tih ciklusa sastoji se od nekoliko etapa. Susret djeteta s materijalima za učenje potiču njegovu imaginaciju i interes što odgojitelj prati, bilježi i pretvara u svojevrsne „artefakte” zatim odgojitelj dokumentira etape projekta.

**NAJVAŽNIJE AKTIVNOSTI PRVE ETAPE PROJEKTA SU:**

1. **ODABIR I POČETNA RAZRADA TEME**

Za cjelokupnu perspektivu projekta poželjno je da temu odaberu djeca ili odgojitelj (na temelju pažljivog praćenja interesa djeteta).

**2. ODGOJITELJEV UTJECAJ NA ODABIR TEME**

Odgojitelj može neizravno utjecati na odabir teme. Npr. pripremom okruženja na određeni način; odgojitelj djeci čini dostupne određene sadržaje koje ih mogu potaknuti na bavljenje aktivnostima koje se temelje na tim sadržajima.

U tom slučaju teško je razlučiti tko je odabrao temu, ali je jako važno da odabrana tema djecu zanima.

**NAKON ODABIRA TEME, SLIJEDI POČETNA RAZRADA.** Kriterij početnog promišljanja nije sve ono što bi se u svezi s temom moglo poduzeti, nego ono što bi djecu u vezi s tim moglo stvarno zanimati.

Osnovni kriterij kojim se tada rukovodimo je relevantnost odabranih područja za samu djecu (temi trebamo pristupiti iz perspektive djeteta), dječjeg dosadašnjeg iskustva, mogućnosti da dijete aktivno sudjeluje, uvažavanje stvarnih interesa djeteta.

Početna skica projekta treba biti fleksibilna, te se s vremenom mijenja, revidira i nadopunjuje ovisno o razvoju aktivnosti djece. Npr. početna struktura projekta „Ptice“ treba sadržavati predvidive i nepredvidive faze. Središnja tema odabrana na temelju promatranja djece i interesa djeteta nakon čega su odgojitelji donijeli početnu projekciju smjerova teme (to su zapravo jedine predvidive etape).

Ostale etape su uglavnom nepredvidive, a uključuju naknadno razrađene smjerove i pod smjerove teme (koji se razvijaju na temelju praćenja aktivnosti i razgovora djece).

**2. USTANOVLJAVANJE POSTOJEĆIH ZNANJA I RAZUMIJEVANJE DJECE**

Temelj ustanovljavanja postojećih znanja i razumijevanje djece odgojitelj postiže promatranjem i slušanjem djece, dokumentiranjem aktivnosti i zajedničkim refleksijama. Kod dokumentiranja postoji čitav niz modaliteta kojima djeca komuniciraju svoje ideje, znanja i razumijevanja. Primjer u projektu „Ptice“ djecu je zanimao izgled ptice, tijelo i perje (perje ptice zbog šarenosti i lepršavosti, proučavanje različitih vrsta perja, djecu je potaknulo na promišljanje o načinu na koji pero raste).

ULOGA ODGOJITELJA U OVOJ FAZI FOKUSIRANA JE NA:

dobro razumijevanje djece, bilježenje njihovih teorija, poticanje na razgovor i pripomoć pri odabiru primjerenih izražajnih medija (određene aspekte problema kojima se djeca bave lakše je prikazati određenim izražajnim medijima u odnosu na neke druge (oblik-liniju olovkom, kompoziciju-boja perja flomasterom).

Osiguravanjem primjerenih izražajnih medija odgojitelj na indirektan način djeci pomaže u izražavanju njihovih misli. Kao što im tijekom rasprave pomaže da svoje misli izraze verbalno (potpitanjima).

**3. ZAJEDNIČKA REFLEKSIJA ODGOJITELJA I PLANIRANJE NOVIH RESURSA UČENJA**

Odgojitelji analiziraju dosadašnji tijek razvoja projekta i na tim osnovama promišljaju mogućnosti podržavanja njegovog daljnjeg razvoja.

(Odgojitelji analiziraju crteže djece - grafički prikaz, uočavaju na nozi patke kako se pojavljuje plivaće kožice - odnosno kako ih djeca uočavaju i crtaju) što nam ukazuje na novi smjer razvoja projekta (vrste kretanja ptice). Potom je potrebno organizirati raspravu djece u kojoj će (pomoću dokumentacije koja se u ovom slučaju odnosi na njihove grafičke reprezentacije) drugoj djeci objasniti svoje teorije o različitim aspektima teme (npr. načinu na koje perje raste). Time odgojitelji djeci pokazujemo stvarni interes za njihove perspektive i načine razmišljanja, ali i za argumentirano iznošenje stavova pred drugom djecom i čitav niz drugih aktivnosti.

**REALIZACIJA I PRAĆENJE DOGOVORENIH AKTIVNOSTI**

Odgojitelji stvaraju organizacijske preduvjete koji kvaliteti rasprave pogoduju, osiguravaju poticaje za koje smatraju da bi dodatno potaknuli raspravu (fotografije tragova u snijegu, niske panoe kako bi djeca mogla izložiti svoje uratke, različiti izražajni mediji, videooprema i fotooprema). Tijekom zajedničkog promišljanja što sve možemo poduzeti u funkciji razvoja projekta planiramo nove resurse učenja. Dotični mogu biti u vidu poticajnih materijala za učenje, posjet zanimljivim mjestima, druženje s zanimljivim osobama relevantnim za tu temu rasprave. Dokumentaciju djece (crtež ili neku ekspresiju) možemo postaviti u njihovoj razini kako bi ih potaknuli na daljnji razgovor o temi, te obavezno panoe spustiti na razinu djece da su u funkciji djece, a ne samog prostora. Odgojitelj vrši izbor teme koja je relevantna za život djeteta. Problem koji se nalazi u središtu djetetovog interesa rješava aktualnu potrebu ili problem vezan uz prava djeteta i razvijanje vještina demokratskog građanstva. Sa stajališta odgojitelja izabrana tema pokazuje razumijevanje potreba i interesa djeteta, njihovo prepoznavanje u kontekstu života u skupini te ustanovi i kompetenciju odgojitelja vezano uz temu. Kriterij početnog promišljanja teme nije sve ono što bi se u svezi s tom temom moglo poduzeti, nego ono što bi djecu u svezi te teme moglo stvarno zanimati .

Važno je napraviti početnu skicu koja bi trebala biti fleksibilna i s vremenom je nadopunjavati, mijenjati i revidirati. Etapa početnog promišljanje teme zapravo je jedino predvidiva, dok sve ostale etape nastaju na temelju praćenja i podržavanja situacija u kojima se dijete nalazi.

Suvremena koncepcija predškolskog odgoja naglašava aktivnu uključenost djeteta, što podrazumijeva učenje činjenjem. Odgojitelj mora dijete uključiti da sudjeluje u iniciranju, planiranju i realizaciji projekta. Sa stajališta odgojitelja aktivna uključenost djeteta zahtijeva uvažavanje djetetovih potreba i mogućnosti sudjelovanja (s obzirom na dob ili sposobnosti), poznavanje strategija aktivnog učenja i organiziranje projektnog rada.

Stvaranje materijalnog i interakcijskog okruženja nastaje kao produkt zajedničkog istraživačkog rada djece i odraslih. Odgojitelj kreira za djecu bogato poticajno materijalno okruženje. Takvo materijalno okruženje potiče djecu na istraživanje, promišljanje i spoznavanje, te utječe na cjelovit razvoj djece. Za razvoj djece nije bitno samo materijalno okruženje, već je podjednako važan i interakcijski kontekst (kvaliteta odnosa). Kako bi postigao kvalitetnu komunikaciju odgojitelj bi trebao ostvariti kvalitetnu ulogu suigrača u igri s djecom, znati procijeniti kada pružiti pomoć djeci pri rješavanju problemske situacije, a kada je dijete u stanju samostalno riješiti istu. Dijete kroz projektni rad usvaja znanja, stavove i vještine, uči se kako uspostaviti suradničke odnose s odgojiteljem i drugom djecom u skupini. Odgojitelj bi trebao stvoriti pozitivno ozračje u skupini, pobuditi radoznalost djece, zajedno s djecom doći do odgovora na postavljena pitanja djece, poticati raznovrsna izražavanja (izložbe, raznovrsne glazbene, likovne, dramske, pokretne igre itd. te inicirati iskazivanje prosocijalnih vještina. Osnovno polazište za vrednovanje projekta je pitanje:

„Koliko je i na koji način rad na projektu djelovao na kvalitetu života djece u Vrtiću“? Pri vrednovanju projektnog rada vrednujemo proces i produkt projekta, materijalno okruženje i odnose na svim razinama (pedagog-odgojitelj, odgojitelj-odgojitelj, odgojitelj-dijete, dijete-dijete).

**OPĆI OKVIR ZA VREDNOVANJE PROJEKTA JE:**

* Izbor teme , odnosno koliko je izabrana tema relevantna za život djece?
* Nivo uključenosti djece (odnosi se na razinu sudjelovanja djece). Jesu li djeca bila promatrači i realizatori osmišljenog projekta odgojitelja ili su aktivno sudjelovala u svim fazama provedbe projekta?
* Kvaliteta materijalnog i interakcijskog okruženja
* Koliko je projekt pridonio kreativnom izražavanju djece i konstruktivno ponašanje djece, te pozitivnim promjenama u skupini.

**Primjer (samovrednovanja na razini cijelog projekta:**

|  |  |
| --- | --- |
| a) ANALIZA PODRUČJA / DIONICA U KOJIMA SMO BILI IZVRSNI |  |
| b) PODRUČJA U KOJIMA SMO NEDOVOLJNO DOBRI ILI LOŠI |  |
| c) ANALIZA ONOGA ŠTO NE ČINIMO, A MOGLI (TREBALI) BI |  |

**VREDNOVANJE SUDJELOVANJA ODGOJITELJA/GOSTIJU (ODRASLIH):**

* Što su naučili o djeci prateći i promatrajući ih u djelovanju?
* Da li bolje razumiju dječji pogled na stvari?
* Jesu li spremniji na prihvaćanje novih dječjih ideja?
* Jesu li tolerantniji prema djeci i više ih poštuju?
* Jesu li naučili dijeliti moć s djecom?
* Da li sudjeluju u međugeneracijskom dijalogu?
* Jesu li poboljšali odnos s djecom?
* Osjećaju li se bolje u svojoj odgojiteljskoj ulozi?
* Jesu li unaprijedili svoje vještine (vođenja projekta, stvaranja okruženja, planiranja, interdisciplinarnog rada, suradnje, komunikacije …)? Da li projekt polazi od stvarnih životnih potreba i od interesa djeteta?
* Jesu li djeca sudjelovala i na koji način?
* Jesu li bili zastupljeni različiti oblici učenja?
* Je li bilo moguće sudjelovanje sve djece, ovisno o interesu?
* Do kojih se novih spoznaja došlo?
* Kako se rad odrazio na djecu?
* Što su radom na projektu dobila djeca?
* Što su radom na projektu dobili odgojitelji?

**SVEUKUPNO VREDNOVANJE PROJEKTA :**

* Da li predstavljeni projekt pokazuje što je naučeno radom na projektu sa stajališta djece, odgojitelja i drugih suradnika?
* Da li doprinosi promjenama koje utječu na kvalitetu cjelokupnog ozračja i klime ustanove?
* Da li potiče na uvođenje novih istraživačkih tema?
* Postoji li procesna evaluacija?
* Da li sadrži prateće materijale o projektu (dokumentaciju)?
* Je li projekt predstavljen na jasan i atraktivan način?

**SVEUKUPNO VREDNOVANJE**

**Bitno:**

|  |
| --- |
| **1. Na koji je način planiran, vođen i evaluiran projekt – poznavanje strategije rada na projektu** |
| **2. Kako su iskorišteni resursi – organizacija i uporaba prostora i materijalne okoline** |
| **3. Sudionici/suradnici/partneri** |
| **4. Ozračje – timski rad, entuzijazam, optimizam** |
| 1. **Podrška – dječjoj inicijativi, emocionalna skrb, praćenje postignuća djece, podrška učenju, individualni pristup, uključenje djece s posebnim potrebama** |

**SURADNJA S RODITELJIMA – OSTVARIVANJE**

**PARTNERSKIH ODNOSA**

**ZADACI I CILJEVI U OKVIRU SURADNJE S RODITELJIMA**

* Uključili smo roditelje u odgojno-obrazovni proces te su nam predstavili razna zanimanja (frizer, medicinska sestra, trgovac, ugostitelj…)
* Uključili smo roditelje u projektni rad u skupinama
* Informirali smo roditelje o životu u vrtiću putem: individualnih konzultacija i savjetodavnih razgovora, roditeljskih sastanaka, kutića za roditelje, informativnog kutića, web-stranice…
* Podržavali smo interakciju s roditeljima u svim etapama djelatnosti vrtića od priprema do vrednovanja rezultata
* Uključili smo roditelje u odgojno-obrazovni proces
* Podržavali kvalitetne komunikaciju, pravovremeno reagirali i konstruktivno rješavali probleme vezane uz odgoj djece
* Omogućili smo roditeljima da se upoznaju i informiraju o razvojnim zadaćama i psihofizičkim karakteristikama djece određene dobi, uvažavajući individualni razvoj svakog pojedinog djeteta
* Proveli smo sklop aktivnosti s roditeljima povodom Božića

|  |  |  |  |  |  |
| --- | --- | --- | --- | --- | --- |
| **ŠTO I KAKO** | | **GDJE** | | **KADA I TKO** | |
| INDIVIDUALNI RAZGOVORI I SAVJETODAVNI RAZGOVORI  Spoznavali smo posebnosti o razvoju, životu, zdravlju, navikama djeteta i njegove obitelji te djelovali sukladno tome | | na nivou vrtića  sve odgojne skupine/  tijekom  ped. godine | | | pedagoginja  odgojitelji  tijekom godine |
| Organizirali smo Individualne  razgovore na nivou odgojnih skupina   * Suportivni razgovori | | na nivou vrtića  sve  odgojne skupine | | pedagoginja | |
| Organizirali smo individualne razgovore s pedagogijom (inicijatori razgovora bili su roditelji u zavisnosti s potrebama i/ili eventualnim problemima) | | na nivou vrtića tijekom godine | | pedagoginja  odgojitelji | |
| RODITELJSKI SASTANCI | | na nivou vrtića | | pedagoginja,  odgojitelji | |
|  | |  | |  | |
|  |  |  | |  |  |
| Roditeljski sastanci informativnog tipa održan je u sva tri objekta:  Dnevni red:  1. Ustrojstvo rada  2. Provođenje odgojno obrazovnog rada  3. Ritam dana  4. Ugovori  5. Zdravstvena zaštita i osiguranje djece  6. Jelovnik  7. Boravaka na zraku  8. Kućni red za roditelje  9. Razno | | po odgojnim  skupinama | | tijekom godine | |
| Organizirali smo  Sklop aktivnosti u kojem su  sudjelovali roditelji „Ususret Božiću zajedno s roditeljima“  Božićnu priredbu  (na nivou svih odgojnih skupina) | | Za sve odgojne skupine  Za sve odgojne skupine |  | | |
| Organizirali smo radionice s roditeljima:   * kreativne- sa svrhom izrade Božićnog nakita i Uskršnjih ukrasa * edukativno-praktične- sa svrhom uređenja Vrta * roditeljski sastanak i radionica- čiji cilj je bio upoznavanje roditelja s projektnim radom skupine i izrada didaktika za realizaciju projektnog rada | |  |  | | |
|  | |  | |  | |

**OBRAZOVANJE I USAVRŠAVANJE DJELATNIKA**

Dominantan cilj unapređivanja kvalitete odgojno obrazovnog rada bio je usmjeren na osposobljavanju odgojitelja za samostalno i zajedničko (timsko) mijenjanje odgojno obrazovne prakse te zajedničko građenje (sukonstruiranje) kurikuluma Vrtića tako i svake odgojne skupine ponaosob.

Motivirali smo odgojitelje da ostvare ulogu odgojitelja kao refleksivnih praktičara kao i na timski pristup razvijanju kvalitete odgojno obrazovnog rada, te smo stoga izabrali daljnje korake u procesu zajedničkog istraživanja i učenja, tj. sukonstruiranja znanja svih sudionika tog procesa.

Prema tome, polazeći od iskazanog cilja usmjerenog unapređivanju naše odgojno obrazovne prakse, naobrazba i stručno usavršavanje odgojnih zaposlenika vodili smo se potrebama pedagoške prakse u užem smislu i širem smislu, kao i individualnim potrebama odgojitelja. Prema iskazanom, stručno usavršavanje bilo je usmjereno na ostvarivanje bitnih zadaća, na unapređivanju odgojno obrazovnog rada i podizanju stručne kompetencije svih odgojno obrazovnih djelatnika kongruentno njihovim stručnim kompetencijama i potrebama.

PROPISANA LITERATURA OD AZOO ZA INDIVIDUALNO STRUČNO USAVRŠAVANJE:Odgojitelji su trebali pročitati knjigu po izboru, od autora :

1. Hansen, K. A., Kaufmann, R.K., Burke Walsh, K. (2001). Kurikulum za vrtiće: razvojno – primjereni program za djecu od 3. do 6. godine, Zagreb, Korak po korak.

2. Maleš-Milanović-Stričević (2oo3.) Živjeti i učiti prava, odgoj za ljudska prava u sustavu predškolskog odgoja.

3. Ragnhild A.Oussoren.(2008.) Ples pisanja, Lekenik, Ostvarenje.

4. Pešec, Iva Krešić (2015.) Sva lica osjećaja Vodič za bolje razumijevanje dječjih osjećaja, Golden Marketing

**SURADNJA S DRUGIM USTANOVAMA I INSTITUCIJAMA**

Ustanova je surađivala sa:

- Osnivačem (Općina Podgora)

- Osnovnom školom: posjet predškolaca prvim razredima, sistematski pregledi i upisi u 1. razred, posjet knjižnici

- Turističkom zajednicom Podgora - Igrane

- Dječjim vrtićima: seminari, zajedničke aktivnosti i svečanosti.

- Kazalištem lutaka Split; Z produkcija, Bumerang, Luka Vidović, Mucalo

- Županijskim uredom za prosvjetu

- Centrom za socijalnu skrb

- Policijskom postajom Makarska

- Parkom prirode „Biokovo"

- Dječji vrtići: Makarska, Gradac, Baška Voda i Brela

- Udruga osoba s invaliditetom „Sunce"

- Uredom državne uprave u SDŽ, Služba za državne djelatnosti, Ispostava

Makarska

- Nastavni zavod za javno zdravstvo, Služba za školsku medicinu, Ispostava

Makarska

- Državnim zavodom za statistiku - Ispostava Makarska.

- Specijalistička ordinacija medicine rada : dr.Matko Pavlinović.

**RAD ODGOJITELJSKOG VIJEĆA**

Odgojiteljsko vijeće kao stručno tijelo vrtića je u ovoj pedagoškoj godini donijelo važne prijedloge i odluke za rad Vrtića, raspravljalo o aktualnoj problematici o radu Vrtića, bilo mjesto stručnog usavršavanja i učenja kroz brojne stručne teme za unapređenje odgojno obrazovne prakse. Odgojiteljsko vijeće je ove pedagoške godine činilo 5 odgojitelja i 1 stručni suradnik (pedagog), a predsjedavala mu je ravnateljica.

**SJEDNICE ODGOJITELJSKIH VIJEĆE**

|  |  |
| --- | --- |
| **09.09.2019.** | **PRVO ODGOJITELJSKO VIJEĆE** |
| **23.09.2019.** | **DRUGO ODGOJITELJSKO VIJEĆE** |
| **23.01.2020.** | **TREĆE ODGOJITELJSKO VIJEĆE** |

**RAD UPRAVNOG VIJEĆA**

Za kvalitetan rad Upravnog vijeća posebno smo ove godine:

* Osigurali optimalne uvjete rada članova Upravnog vijeća (vrijeme, mjesto i sl.).
* Pravovremeno pripremali sjednice Upravnog vijeća u međusobnoj suradnji predsjednika Upravnog vijeća i ravnateljice.
* Kontinuirano izvještavali članove Upravnog vijeća o realizaciji odluka s prethodnih sjednica i događanjima u vrtiću.
* Prema potrebi donosili odluke o raspisivanju natječaja za zasnivanje radnog odnosa na određeno (zamjene za bolovanja) i na neodređeno vrijeme i pravovremeno donosili odluke o zasnivanju radnih odnosa po raspisanim natječajima
* Na vrijeme u zakonskom roku usvajali periodične obračune i godišnji financijski plan i izvješća, Godišnji plan i izvješće rada dječjeg vrtića „Morski konjić“ za tekuću pedagošku godinu
* Pravovremeno napravili plan upisa djece u programe predškolskog odgoja i naobrazbe za pedagošku godinu 2019/2020.
* Pravovremeno napravili sve potrebne organizacijske, zakonske i materijalne predradnje za uvođenje cjelodnevnog programa i realizaciju istog

Tijekom tekuće godine članovi Upravnog vijeća će razmatrati i odlučivati o drugim pitanjima rada Vrtića u skladu sa Zakonom i svim Općim aktima Vrtića.

Od srpnja 2019. godine održano je ukupno 6 sjednica Upravnog vijeća kako

dolje slijedi:

**SJEDNICE UPRAVNOG VIJEĆA**

|  |  |
| --- | --- |
| **1. sjednica Upravnog vijeća** | **04.07.2019.** |
| **2. sjednica Upravnog vijeća** | **14.08.2019.** |
| **3. sjednica Upravnog vijeća** | **02.09.2019.** |
| **4. sjednica Upravnog vijeća** | **17.12.2019.** |
| **5. sjednica Upravnog vijeća** | **24.01.2020.** |
| **6. sjednica Upravnog vijeća** | **06.02.2020.** |